proxectonos/corpus_dominio_legal_administrativo_tmp huggingface dataset:
RESOLUCIÓN do 5 de decembro de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Manuel Gallego Hospido.
SERVICIO GALEGO DE SAÚDE — III. OUTRAS DISPOSICIÓNS — 18/12/2001

No Xulgado do Contencioso-Administrativo número un da Coruña tramítase o recurso número 422/2000 (procedemento abreviado), interposto por Manuel Gallego Hospido contra a resolución deste centro directivo do 9 de outubro de 2000 (DOG nº 202, do 18 de outubro), pola que se nomean os aspirantes seleccionados (persoal de servicios xerais) no proceso selectivo de persoal estatutario convocado por Resolución do 28 de decembro de 1998 (DOG nº 9, do 15 de xaneiro de 1999).
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 5 de decembro de 2001.
Valeriano Martínez García
Director xeral da División de Recursos Humanos
DECRETO 398/2001, do 29 de novembro, polo que se acorda a afectación secundaria dunha parte do campo de fútbol de Meicende-Arteixo (A Coruña), a favor da Consellería de Xustiza, Interior e Relacións Laborais.
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/12/2001

A Consellería de Xustiza, Interior e Relacións Laborais solicitou a incoación de expediente de afectación secundaria dun espacio de terreo no campo de fútbol de Meicende, termo municipal de Arteixo (A Coruña), baseándose na necesidade de instalar unha torre con sirena dentro do plan de emerxencias exterior do polígono de Bens.
A titularidade do campo de fútbol de Meicende correspóndelle á Comunidade Autónoma de Galicia en virtude do Real decreto 2434/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de cultura (BOE nº 235, do 1 de outubro). Na actualidade, o campo de fútbol de Meicende está adscrito á Consellería da Presidencia e Administración Pública.
A Secretaría Xeral para o Deporte, dependente organicamente da Consellería da Presidencia e Administración Pública, emitiu informe favorable da solicitude de afectación secundaria, tendo en conta que a instalación da torre non poderá causar prexuízos nin alteracións na afectación principal do inmoble para usos deportivos.
Á vista do disposto nos artigos 12.4º da Lei 3/1985, do 12 de abril, do patrimonio da Comunidade Autónoma de Galicia e 31.1º do seu regulamento, a afectación secundaria de bens de dominio público require acordo do Consello da Xunta de Galicia baixo a forma de decreto, logo da instrucción do correspondente expediente pola Consellería de Economía e Facenda.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día vintenove de novembro de dous mil un,
DISPOÑO:
Artigo 1º
Acórdase a afectación secundaria, a favor da Consellería de Xustiza, Interior e Relacións Laborais, dun espacio de terreo de 1 m na parte oeste do campo de fútbol de Meicende, no municipio de Arteixo (A Coruña), para a instalación dunha torre con sirena dentro do plan de emerxencias exterior do polígono de Bens.
Artigo 2º
A concorrencia da antedita afectación secundaria respecto do campo de fútbol de Meicende non altera a adscrición orgánica esixida pola afectación principal, que lle conferirá ó seu titular, a Consellería da Presidencia e Administración Pública, as facultades de administración, xestión e conservación, sen prexuízo das que lle correspondan á Consellería de Xustiza, Interior e Relacións Laborais como titular dun interese específico por razón da afectación secundaria establecida.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do disposto neste decreto.
Santiago de Compostela, vintenove de novembro de dous mil un.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CORRECCIÓN de erros.-Orde do 29 de marzo de 2001 pola que se regula a autorización de centros, servicios e establecementos sanitarios.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 23/05/2001

Advertidos erros na citada orde, publicada no Diario Oficial de Galicia nº 72, do 11 de abril de 2001, cómpre face-las seguintes correccións:
Na páxina 4.889, que contén o anexo I, substitúese o modelo de solicitude de autorización previa de
centros, servicios e establecementos sanitarios, con código SA101A polo novo modelo que figura co código SA101J.
Na páxina 4.890, que contén o anexo II, substitúese o modelo de solicitude de renovación da autorización de funcionamento de centros, servicios e establecementos sanitarios, con código SA101C polo novo modelo que figura co código SA101K.
Na páxina 4.891, suprímese o anexo III na súa totalidade, relativo ó modelo de solicitude de autorización de funcionamento de centros, servicios e establecementos sanitarios.
RESOLUCIÓN do 4 de maio de 2001 pola que se substitúe un vocal do Consello Galego de Servicios Sociais, en representación da Unión Xeral de Traballadores.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 23/05/2001

O punto 1º do artigo 5 do Decreto 336/1994, do 27 de outubro, polo que se desenvolve a Lei 4/1993, do 14 de abril, de servicios sociais, no relativo ós consellos de Servicios Sociais establece que a duración do mandato dos vocais representativos será de catro anos, sen prexuízo da súa reelección e da posibilidade de substitución dos titulares e suplentes durante o dito período, por proposta da institución, asociación ou entidade a quen represente.
Así mesmo, o punto 3º do devandito decreto establece que os vocais do Consello Galego de Servicios Sociais serán nomeados polo presidente do consello, por proposta da institución, asociación ou entidade a quen representen, e o nomeamento será publicado no Diario Oficial de Galicia.
Por todo o anterior, con data 10 de agosto de 2000 publícase no Diario Oficial de Galicia número 155 a Resolución do 18 de xullo de 2000 pola que se nomean os vocais do Consello Galego de Servicios Sociais figurando no seu artigo 1 punto 6º os dous representantes da Unión Xeral de Traballadores cos seus respectivos suplentes.
Posteriormente, a Comisión Executiva da Unión Xeral de Traballadores comunica o acordo unánime de substituir no Consello Galego de Servicios Sociais un dos seus representantes designado na anterior Resolución do 18 de xullo, causando baixa como vocal titular Raquel García Tiagonce, designando no seu lugar a Julia Martínez González.
Por todo o anterior, en aplicación do disposto no artigo 5 do Decreto 336/1994, do 27 de outubro, e no uso das facultades que me atribúen os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo único.-Nomear como vocal titular do Consello Galego de Servicios Sociais, en representación da Unión Xeral de Traballadores, a Julia Martínez González, en substitución de Raquel García Tiagonce.
Santiago de Compostela, 4 de maio de 2001.
José María Hernández Cochón
Conselleiro de Sanidade e Servicios Sociais
DECRETO 109/2000, do 26 de abril, polo que se declara a urxente ocupación, para efectos de expropiación forzosa, polo Concello de Xinzo de Limia, dos bens e dereitos necesarios para a realización das obras do proxecto de urbanización comarcal C-531, do punto quilométrico 0 ó 3,5.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/05/2001

O Concello de Xinzo de Limia, en sesión que tivo lugar o día 29 de setembro de 2000, aprobou o proxecto de urbanización comarcal C-531, punto quilométrico 0 ó punto quilométrico 3,5 e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 9 de abril de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 4 de xaneiro de 2001.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o concello, a urxencia das obras vén dada pola necesidade de finaliza-la urbanización da marxe dereita da travesía da estrada que vai de Xinzo de Limia a Celanova, nun lugar que conflúen as estradas C-531 e a N-525, para mellora-la conexión entre ámbalas dúas e construír beirarrúas para facilita-lo tránsito dos peóns, evitando tamén a circulación de peóns pola calzada co conseguinte risco que isto supón para a seguridade vial da zona.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteseis de abril de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente
ocupación, polo Concello de Xinzo de Limia para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de urbanización comarcal C-531, punto quilométrico 0 ó punto quilométrico 3,5.
Santiago de Compostela, vinteseis de abril de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 111/2001, do 26 de abril, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de alargamento e acondicionamento da estrada de enlace da C-550 coa PO-4503 (concello de Sanxenxo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/05/2001

A Deputación Provincial de Pontevedra, en sesión que tivo lugar o día 28 de abril de 2000, aprobou o proxecto de alargamento e acondicionamento da estrada de enlace da C-550 coa PO-4503 (concello de Sanxenxo) e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
A Deputación Provincial de Pontevedra remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 9 de abril de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 1 de setembro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala a deputación, se trata de dar unha rápida solución a grave deterioración do firme actual desta estrada, o que xunto coa súa perigosa sinuosidade e volume de tráfico, determina o elevado número de accidentes rexis
trados na zona, facéndose necesario acometer con urxencia o alargamento da vía e a ampliación do raio das curvas existentes, para mellora-la seguridade vial e a fluidez do tráfico na zona.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais, e logo deliberación do Consello da Xunta de Galicia na súa reunión do día vinteseis de abril de dous mil un.
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de alargamento e acondicionamento da estrada de enlace da C-550 coa PO-4503 (concello de Sanxenxo).
Santiago de Compostela, vinteseis de abril de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 24 de abril de 2001 pola que se fixa o prezo de venda ó público da publicación Guía para a cribaxe, diagnóstico e tratamento da hipoacusia neonatal.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 23/05/2001

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 24 de abril de 2001.
José María Hernández Cochón
Conselleiro de Sanidade e Servicios Sociais
ANEXO
* Guía para a cribaxe, diagnóstico e tratamento da hipoacusia neonatal: 1.750 pesetas (10,52 euros).
RESOLUCIÓN do 8 de maio de 2001, da Secretaría Xeral para o Deporte, pola que se emprazan as partes interesadas no recurso contencioso-administrativo número 01/0000545/2001, interposto por Alfredo de la Fuente Mayán.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/05/2001

Con data do 3 de maio de 2001, o Comité Galego de Xustiza Deportiva recibe da Sección Primeira
da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo nú-
mero 01/0000545/2001 interposto por Alfredo de la Fuente Mayán contra a resolución do Comité Galego de Xustiza Deportiva do 2 de marzo de 2001 sobre sanción de suspensión de seis meses dos seus dereitos de asociado e privación de licencia federativa da Federación Galega de Xadrez.
En consecuencia esta Secretaría Xeral para o Deporte acordou nesta data y de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento y son emprazadas para que poidan comparecer como parte en autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 8 de maio de 2001.
Eduardo Lamas Sánchez
Secretario xeral para o Deporte
RESOLUCIÓN do 17 de abril de 2001 pola que se inscribe a Associaçao de Amigos do Caminho de Santiago de Compostela Londrina no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 23/05/2001

Examinada a solicitude de inscrición no Rexistro de Entidades de Promoción do Camiño de Santiago, presentada pola Associaçao de Amigos do Caminho de Santiago de Compostela Londrina (Paraná-Brasil), do 10 de abril de 2001.
Visto o Decreto 45/2001, do 1 de febreiro, de refundición da normativa en materia do Camiño de Santiago.
Visto igualmente o informe da Xerencia de Promoción do Camiño de Santiago, emitido de acordo co artigo 23.
Considerando que a solicitude presentada cumpre as normas establecidas no decreto de referencia,
RESOLVO:
Que a Associaçao de Amigos do Caminho de Santiago de Compostela Londrina quede inscrita no Rexistro de Entidades de Promoción do Camiño de Santiago co número 130.
Santiago de Compostela, 17 de abril de 2001.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 10 de abril de 2001 pola que se inscribe a Asociación de Amigos del Camino de Santiago Tíscar Vía del Sureste no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 23/05/2001

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago Tíscar Vía del Sureste de Quesada (Jaén), do 22 de marzo de 2001.
Visto o Decreto 45/2001, do 1 de febreiro, de refundición da normativa en materia do Camiño de Santiago.
Visto igualmente o informe da Xerencia de Promoción do Camiño de Santiago, emitido de acordo co artigo 23.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Camino de Santiago Tíscar Vía del Sureste quede inscrita no Rexistro de Entidades de Promoción do Camiño de Santiago co número 129.
Santiago de Compostela, 10 de abril de 2001.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 27 de abril de 2001 pola que se lle dá publicidade á parte dispositiva da sentencia 511/1998, do 11 de xuño, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/05/2001

Visto pola Sección Segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/4333/1995, interposto por María del Carmen Eirín Vila, María del Carmen García-Garaval Eirín e Antonio García Garaval Eirín, contra a desestimación presunta, por silencio administrativo do conselleiro de Política Territorial, Obras Públicas e Vivenda, do recurso ordinario formulado contra acordo da Comisión Provincial de Urbanismo da Coruña, do 1 de xullo de 1994, sobre aprobación definitiva do Plan Especial de Reforma Interior Horta do Casino de Carballo.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve darlle publicidade á parte dispositiva da sentencia 511/1998, do 11 de xuño, que a seguir se transcribe:
«Decidimos que debemos estimar e estimámo-lo recurso contencioso-administrativo interposto por
María del Carmen Eirín Vila, María del Carmen García-Garaval Eirín e Antonio García Garaval Eirín, contra a desestimación presunta, por silencio administrativo do conselleiro de Política Territorial, Obras Públicas e Vivenda, do recurso ordinario formulado contra acordo da Comisión Provincial de Urbanismo da Coruña, do 1 de xullo de 1994, sobre aprobación definitiva do Plan Especial de Reforma Interior Horta do Casino de Carballo e, en consecuencia, debemos anular e anulámo-lo acordo impugnado, o cal é contrario a dereito».
Santiago de Compostela, 27 de abril de 2001.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 7 de maio de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Dolores Moroño Conde.
SERVICIO GALEGO DE SAÚDE — III. OUTRAS DISPOSICIÓNS — 22/05/2001

No Xulgado do Contencioso-Administrativo número catro da Coruña tramítase o recurso nº 43/2001 (procedemento abreviado) interposto por Dolores Moroño Conde. A recorrente, na súa condición de ATS/DUE estatutario fixo, pretende a súa inclusión, pola reserva de promoción profesional, na lista especial de prazas de funcionario (subinspectores médicos e escalas de saúde pública e Administración sanitaria-área da Coruña) elaborado en aplicación da convocatoria do 11 de febreiro de 2000 (DOG nº 42, do 1 de marzo).
O que se notifica para xeral coñecemento de tódalas persoas interesadas no procedemento e se emprazan para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 7 de maio de 2001.
Valeriano Martínez García
Director xeral da División de Recursos Humanos
RESOLUCIÓN do 7 de maio de 2001, da División de Recursos Humanos, pola que se emprazan as partes interesadas no recurso contencioso-administrativo interposto por María Sabela Vidal Yáñez e outros.
SERVICIO GALEGO DE SAÚDE — III. OUTRAS DISPOSICIÓNS — 22/05/2001

Na sala do contencioso-administrativo do Tribunal Superior de Xustiza de Galicia tramítase o recurso nº 1/100/2001 interposto por María Sabela Vidal Yáñez, Beatriz Rodríguez Nogueiras, Josefa Doval Blanco e José Andrés Vázquez Rodríguez. Os recorrentes, na súa condición de aspirantes incluídos na lista para vinculacións temporais de persoal operario do Hospital Santa María Nai de Ourense, pretenden que se valore a superación dos exercicios da fase de oposición correspondentes á oferta de emprego para persoal laboral do Complexo Hospitalario Santa María Nai-Dr. Cabaleiro Goás aprobada polo Decreto 246/1995, do 28 de xullo (DOG nº 169, do 4 de setembro).
O que se notifica para xeral coñecemento de tódalas persoas interesadas no procedemento e se emprazan para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de
xullo, regulamentadora da xurisdicción contencioso-administrativa.
Santiago de Compostela, 7 de maio de 2001.
Valeriano Martínez García
Director xeral da División de Recursos Humanos
ORDE do 27 de abril de 2001 pola que se exime a Mancomunidade de Concellos da Comarca de Verín da obriga de mante-los postos propios de funcionarios/as de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/05/2001

A asemblea da Mancomunidade de Concellos da Comarca de Verín, en sesión extraordinaria que tivo lugar o día 14 de marzo de 2001, adoptou o acordo de solicita-la exención do mantemento de postos propios de Secretaría e de Intervención reservados a funcionarios/as de Administración local con habilitación de carácter nacional.
Na súa virtude, a Consellería da Presidencia e Administración Pública, en aplicación do establecido no artigo 4 do Real decreto 1732/1994, do 29 de xullo, e no uso das facultades que lle confire o artigo 13.2º 17 da Lei 4/1988, do 26 de maio, da función pública de Galicia, en relación co artigo 241 da Lei 5/1997, do 22 de xullo, de Administración local de Galicia,
DISPÓN:
Primeiro.-Eximi-la Mancomunidade de Concellos da Comarca de Verín da obriga de mante-los propios
de Secretaría e de Intervención, reservados a funcionarios de Administración local con habilitación de carácter nacional.
Segundo.-As funcións reservadas ós anteditos postos serán exercidas mediante o sistema de acumulación de funcións por un/nha funcionario/a de Administración local con habilitación de carácter nacional dalgún dos concellos que integran a Mancomunidade, segundo a elección efectuada pola asemblea, de conformidade co previsto nos artigos 4º.3º e 31.2º do Real decreto 1732/1994, do 29 de xullo.
Contra esta orde, que pon fin á vía administrativa, poderase interpoñer recurso potestativo de reposición perante esta consellería, no prazo dun mes contado desde o día seguinte ó da súa publicación no Diario Oficial de Galicia, de conformidade co establecido na Lei 30/1992, do 26 de novembro, ou poderase impugnar directamente perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data, segundo a Lei 29/1998, do 13 de xullo.
Santiago de Compostela, 27 de abril de 2001.
Jaime Pita Varela
Conselleiro da Presidencia e Administración Pública
ORDE do 27 de abril de 2001 pola que se exime o Consorcio para o servicio contra incendios e de salvamento da Comarca de Verín da obriga de mante-los postos propios de funcionarios/as de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/05/2001

O Pleno do Consorcio para o servicio contra incendios e de salvamento da Comarca de Verín, en sesión extraordinaria que tivo lugar o día 14 de marzo de 2001, adoptou o acordo de solicita-la exención do mantemento de postos propios de Secretaría, Intervención e Tesourería reservados a funcionarios/as de Administración local con habilitación de carácter nacional.
Na súa virtude, a Consellería da Presidencia e Administración Pública, en aplicación do establecido no artigo 4 do Real decreto 1732/1994, do 29 de xullo, e no uso das facultades que lle confire o artigo 13.2º 17 da Lei 4/1988, do 26 de maio, da función pública de Galicia, en relación co artigo 241 da Lei 5/1997, do 22 de xullo, de Administración local de Galicia,
DISPÓN:
Primeiro.-Eximi-lo Consorcio para o servicio contra incendios e de salvamento da Comarca de Verín da obriga de mante-los postos propios de Secretaría, Intervención e Tesourería reservados a funcionarios/as de Administración local con habilitación de carácter nacional.
Segundo.-As funcións reservadas ós anteditos postos serán exercidas mediante o sistema de acumulación de funcións por un/ha funcionario/a de Administración local con habilitación de carácter nacional dalgún dos concellos que integran a dita entidade local, segundo a elección efectuada polo Pleno de conformidade co previsto no artigo 4.3º e 31.2º do Real decreto 1732/1994, do 29 de xullo.
Contra esta orde, que pon fin á vía administrativa, poderase interpoñer recurso potestativo de reposición perante esta consellería, no prazo dun mes contado desde o día seguinte ó da súa publicación no Diario Oficial de Galicia, de conformidade co establecido na Lei 30/1992, do 26 de novembro, ou poderase impugnar directamente perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data, segundo a Lei 29/1998, do 13 de xullo.
Santiago de Compostela, 27 de abril de 2001.
Jaime Pita Varela
Conselleiro da Presidencia e Administración Pública
DECRETO 314/2001, do 18 de decembro, polo que se dispón que cese como secretario xeral da Presidencia Alfredo Sánchez Carro.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dezaoito de decembro de dous mil un,
DISPOÑO:
Que cese Alfredo Sánchez Carro, por petición propia, como secretario xeral da Presidencia, agradecéndolle os servicios prestados.
Santiago de Compostela, dezaoito de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
DECRETO 315/2001, do 18 de decembro, polo que se dispón que cese como secretario xeral da Consellería da Presidencia e Administración Pública Pablo Figueroa Dorrego.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, regu
ladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dezaoito de decembro de dous mil un,
DISPOÑO:
Que cese, por pase a outro destino, Pablo Figueroa Dorrego como secretario xeral da Consellería da Presidencia e Administración Pública.
Santiago de Compostela, dezaoito de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
DECRETO 316/2001, do 18 de decembro, polo que se dispón que cese como director xeral da Función Pública Joaquín López-Rúa Soler.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dezaoito de decembro de dous mil un,
DISPOÑO:
Que cese, por pase a outro destino, Joaquín López-Rúa Soler como director xeral da Función Pública.
Santiago de Compostela, dezaoito de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
DECRETO 317/2001, do 18 de decembro, polo que se dispón que cese como inspector xeral de Servicios Jaime Bouzada Romero.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta
do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dezaoito de decembro de dous mil un,
DISPOÑO:
Que cese, por pase a outro destino, Jaime Bouzada Romero como inspector xeral de Servicios.
Santiago de Compostela, dezaoito de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
ORDE do 14 de decembro de 2001 pola que se dispón o nomeamento do presidente do Consello Regulador Provisional da denominación específica Mel de Galicia.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 18/12/2001

A Orde do 1 de outubro de 1997 desta consellería recoñece a denominación específica Mel de Galicia para os meles producidos e envasados en Galicia no xeito e condicións que determine o seu regulamento particular, e nomea o seu consello regulador provisional.
A Orde do 22 de xaneiro de 1999, da Consellería de Agricultura, Gandería e Política Agroalimentaria, modificou a composición deste consello regulador; na actualidade atópase vacante o cargo de presidente.
A competencia para efectuar nomeamentos e cesamentos dos presidentes dos consellos reguladores das denominacións de orixe e específicas correspóndelle, de conformidade co artigo 89 e concordantes da Lei 25/1970, do 2 de decembro, ó conselleiro de Agricultura, Gandería e Política Agroalimentaria, unha vez asumidas as funcións na materia, de acordo coa competencia recollida no artigo 30.I.3 e 4 do Estatuto de autonomía de Galicia.
Por todo iso, de conformidade co previsto e no uso das atribucións que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Noméase presidente do Consello Regulador provisional da denominación específica Mel de Galicia a Manuel Lovelle Dasilva.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 14 de decembro de 2001.
Juan Miguel Díz Guedes
Conselleiro de Agricultura, Gandería
e Política Agroalimentaria
DECRETO 312/2001, do 17 de decembro, polo que se dispón que cese Aurelio Miras Portugal como secretario xeral para as Relacións coas Comunidades Galegas.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 18/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dezasete de decembro de dous mil un,
DISPOÑO:
Que cese, por pase a outro destino, Aurelio Miras Portugal como secretario xeral para as Relacións coas Comunidades Galegas.
Santiago de Compostela, dezasete de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública
DECRETO 318/2001, do 18 de decembro, polo que se dispón que cese como director xeral de Organización e Sistemas Informáticos Javier Franco Tubío.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dezaoito de decembro de dous mil un,
DISPOÑO:
Que cese, por pase a outro destino, Javier Franco Tubío como director xeral de Organización e Sistemas Informáticos.
Santiago de Compostela, dezaoito de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
DECRETO 319/2001, do 18 de decembro, polo que se dispón que cese como director xeral de Relacións Parlamentarias Alfonso Vaquero Marín.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación
do Consello da Xunta de Galicia na súa reunión do día dezaoito de decembro de dous mil un,
DISPOÑO:
Que cese, por pase a outro destino, Alfonso Vaquero Marín como director xeral de Relacións Parlamentarias.
Santiago de Compostela, dezaoito de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
RESOLUCIÓN do 9 de maio de 2001, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, do acordo sobre categorías, adoptado pola Comisión Paritaria do III Convenio Colectivo Único para o Persoal Laboral da Xunta de Galicia, na súa xuntanza do 4 de maio de 2001.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/05/2001

En cumprimento do disposto na normativa legal sobre rexistro e depósito de convenios colectivos de traballo, Real decreto 1040/1981, artigo 2º.e), para os efectos previstos nel, faise público que no correspondente servicio desta dirección xeral se presentou, o 8 de maio de 2001, certificación da secretaria da Comisión Paritaria do III Convenio Colectivo Único do Persoal Laboral da Xunta de Galicia, na que se fai consta-lo acordo sobre categorías, acadado na xuntanza do 4 de maio de 2001.
A Dirección Xeral de Relacións Laborais
ACORDA:
Primeiro.-Ordena-la inscrición do dito acordo no rexistro correspondente desta dirección xeral.
Segundo.-Dispoñe-la súa publicación no Diario Oficial de Galicia.
Santiago de Compostela, 9 de maio de 2001.
José Vázquez Portomeñe
Director xeral de Relacións Laborais
ANEXO
Na xuntanza da comisión paritaria con data do catro de maio de dous mil un (acta 4/2001) adoptouse o seguinte acordo:
Primeiro.-Incluír no anexo II do III Convenio Colectivo Único do Persoal Laboral da Xunta de Galicia a seguinte categoría:
Grupo: IV.
Categoría-número: 39.
Categoría-denominación: auxiliar de autopsia.
Segundo.-Suprimir do citado anexo II a categoría 13 do grupo V, coa denominación de mozo de autopsia.
DECRETO 101/2001, do 26 de abril, polo que se acepta unha doazón a título gratuíto ó Complexo Hospitalario Universitario de Santiago de Compostela.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 16/05/2001

O señor Pedro Popoff Fedoroff fai doazón ó Servicio Galego de Saúde da Comunidade Autónoma de Galicia da cantidade de 4.836.537 pesetas (29.068,17 euros) ó Complexo Hospitalario Universitario de Santiago de Compostela.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e Servicios Sociais e presidente do Servicio Galego de Saúde e Logo de deliberación do Consello da Xunta de Galicia na súa reunión do vinteseis de abril de dous mil un,
DISPOÑO:
Artigo 1º
Acéptase a doazón da cantidade de 4.836.537 pesetas (29.068,17 euros) do señor Pedro Popoff Fedoroff.
Artigo 2º
A devandita cantidade acéptase segundo o establecido na normativa en materia patrimonial da Comunidade Autónoma e destinarase ó Hospital Psiquiátrico de Conxo, dependente do Complexo Hospitalario Universitario de Santiago de Compostela, para mellora-la calidade de vida dos doentes, de acordo coa vontade do doador.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, vinteseis de abril de dous mil un.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
e Presidente do Servicio Galego de Saúde
ORDE do 4 de abril de 2001 pola que se declara de interese galego a Fundación Aspe e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 16/05/2001

Con data do 4 de abril de 2001 foi publicada, no Diario Oficial de Galicia, a orde da Consellería da Presidencia e Administración Pública, do 21 de marzo de 2001, pola que se clasifica como de interese asistencial a Fundación Aspe, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto a prestación de asistencia e transporte sanitario, auxilio e socorro a todas aquelas persoas que por enfermidade, accidente en estradas, camiños, vías públicas ou privadas, vivendas ou calquera outro lugar, precisen atención sanitaria ou desprazamento a un centro hospitalario.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente,
e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º.a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego.
DISPOÑO:
Primeiro.-Declarar de interese galego a Fundación Aspe, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Aspe no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de lles dar publicidade suficiente ás súas actividades, e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e a xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 4 de abril de 2001.
José María Hernández Cochón
Conselleiro de Sanidade e Servicios Sociais
RESOLUCIÓN do 10 de abril de 2001 pola que se inscribe a Asociación Cultural Meigas e Trasgos CIT no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 16/05/2001

Examinada a solicitude de inscrición no Rexistro de Entidades de Promoción do Camiño de Santiago,
presentada pola Asociación Cultural Meigas e Trasgos CIT de Sarria (Lugo), con data do 14 de marzo de 2001.
Visto o Decreto 45/2001, do 1 de febreiro, de refundición da normativa en materia do Camiño de Santiago.
Visto igualmente o informe da Xerencia de Promoción do Camiño de Santiago, emitido de acordo co artigo 23.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Cultural Meigas e Trasgos CIT de Sarria (Lugo) quede inscrita no Rexistro de Entidades de Promoción do Camiño de Santiago co número 127.
Santiago de Compostela, 10 de abril de 2001.
Andrés González Murga
Secretario xeral da Consellería de Cultura,
Comunicación Social y Turismo
ORDE do 9 de maio de 2001 pola que se resolve a convocatoria da primeira edición do premio A empresa en favor da familia.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 14/05/2001

Convocada pola Orde do 8 de marzo de 2001 (DOG nº 52, do 14 de marzo) a primeira edición do premio A empresa en favor da familia, creado polo Decreto 231/2000, do 29 de setembro (DOG nº 197, do 10 de outubro), e de conformidade coa base sexta da referida orde, esta consellería
RESOLVE:
Primeiro.-Concede-lo premio A empresa en favor da familia, correspondente ó ano 2001, á empresa Limpiezas Limbes, S.L., polas accións promovidas en prol da conciliación entre a vida familiar e laboral dos seus traballadores, posibilitando a libre elección por parte dos empregados do tempo da xornada laboral, a elección dos horarios e a flexibilidade desta.
Segundo.-Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira, no prazo dun mes contado desde o día seguinte ó da súa publicación no DOG, de conformidade co establecido na Lei 30/1992, do 26 de novembro, na súa nova redacción dada pola Lei 4/1999, do 13 de xaneiro, ou poderán impugnala directamente perante o Tribunal Superior de Xustiza de Galicia no prazo de dous meses contados a partir da mesma data, segundo o establecido na Lei 29/1998, do 13
de xullo, reguladora da xurisdicción contencioso-administrativa.
Santiago de Compostela, 9 de maio de 2001.
Manuela López Besteiro
Conselleira de Familia e Promoción do Emprego
Muller e Xuventude
RESOLUCIÓN do 24 de abril de 2001 pola que se anuncia o convenio de colaboración para o mantemento da actividade de salas de teatro, danza e exhibición escénica en xeral durante o ano 2001.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 14/05/2001

O Consello Rector do Instituto Galego das Artes Escénicas e Musicais aprobou, na súa xuntanza do 19 de abril de 2001, a convocatoria de convenios de colaboración para o mantemento da actividade de salas de teatro, danza e exhibición en xeral, durante 2001.
As compañías interesadas poden recolle-las condicións da convocatoria na sede do IGAEM, Pavillón de Galicia, San Lázaro, s/n, Santiago de Compostela.
A convocatoria está destinada ó mantemento da actividade teatral de salas privadas constituídas
xuridicamente como tales, que dispoñan dun local propio ou arrendado para a actividade escénica durante o ano 2001, e que desenvolvesen actividade escénica nun local propio ou arrendado polo menos a partir do exercicio de 2000 e que continúen na actualidade coa devandita programación de sala.
O importe total da convocatoria é de nove millóns seiscentas noventa mil pesetas (9.690.000 pesetas), e non se poden subscribir convenios de colaboración individuais por un importe superior a catro millóns de pesetas.
O 80% da proposta solicitada pola sala resultará vinculada á actividade e á programación a que fai referencia o punto quinto da convocatoria. O 20% restante será librado contra a acreditación documental do investimento en inmobilizado material permanente no local, relativo a equipamento técnico ou equipamento material da sala, que redunde na mellora das condicións desta, incluso en substitución de equipamento similar en arrendamento.
As salas que se presenten á convocatoria deberán presenta-la documentación técnica, administrativa e económica requirida no articulado da convocatoria, na que constan os parámetros de valoración que se van aplicar.
Santiago de Compostela, 24 de abril de 2001.
Aníbal Otero Fernández
Xerente do Instituto Galego das Artes
Escénicas e Musicais
DECRETO 320/2001, do 18 de decembro, polo que se dispón que cese como delegado provincial da Coruña José Antonio Sangil Noya.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dezaoito de decembro de dous mil un,
DISPOÑO:
Que cese, por pase a outro destino, José Antonio Sangil Noya como delegado provincial da Consellería da Presidencia e Administración Pública na Coruña.
Santiago de Compostela, dezaoito de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública